לשון מפוצלת.
**פיצול לשון** הוא הליך אסתטי הנכלל במסגרת שינוי הגוף ואשר חותכים בו את הלשון לשני חלקים מהקצה הקדמי פנימה עד בסיס הלשון. לשון מפוצלת יכולה להיווצר גם כתוצאה מפירסינג בלשון. התופעה עלולה להיווצר גם כתופעה נדירה מלידה בשל סוכרת של האם. תסמונות אחרות העלולות ליצור באופן טבעי את התופעה הן תסמונת Orofaciodigital, תסמונת גולדנהר וכן תסמונת Klippel–Feil.

ביצוע ההליך
-----------

קיימות שתי שיטות עיקריות לביצוע ההליך, שימוש בסקלפל או על ידי צריבה בלייזר.
ההליך יכול להתבצע על ידי מנתחי פה, מנתחים פלסטים, ביצוע עצמי או על ידי מבצעי שינוי, ([[פירסרים וכו'). לפני ביצוע פיצול הלשון, יש כאלה אשר מעדיפים שיהיה להם מראש פירסינג שהחלים אשר יסמן את המקום בו הפיצול יסתיים. הליך זה מונע החלמה אשר תמנע מהפיצול להיות עמוק מספיק.
בפיצול לשון על ידי סקלפל, הלשון נחתכת במחציתה וכל צד נתפר או נצרב לאורך החתך. הפעולה מתבצעת לשם מניעת החלמת הלשון והגלדת החתך וכן לשם יצירת מראה עגול וטבעי. במקרים מסוימים, הסקלפל מחומם לשם יצירת אפקט של צריבה והמעטת הדימום.
צורה נוספת לבצע את הצריבה מלבד ציוד צריבה היא על ידי לייזר ארגון. שתי השיטות שורפות את הלשון באמצע וסוגרות במקביל את כלי הדם. אם, כאמור לא מבוצע בתחילה פירסינג בלשון לתחום את הפיצול ללשון יש יותר נטייה להחלים והתהליך יבוצע פעם נוספת לשם קבלת התוצאות הרצויות. שיטה נוספת היא השיטה המכונה שיטת חוט הדיג, ולא מעורבים בה כלל חום או צריבה. שיטה זו, הנפוצה בעיקר בקרב אלה המבצעים את ההליך באופן עצמאי, מחייבת חור פירסינג בריא שהחלים כבר מראש. בחור הבריא מושחל חוט דיג ההולך ומתהדק בכיוון קצה הלשון, ובסופו של דבר הידוק החוט והקשר גורם לפיצול הלשון. התיעוד הראשון של פיצול לשון מ-1996 נעשה בצורה זו.
הלשון מבריאה לרוב בפרק זמן של שבוע עד שבועיים. עד החלמה, לעיתים יהיה קושי בדיבור ובאכילה.

תהליך הופכי
-----------

לשון מפוצלת ניתנת לאיחוי מחדש על ידי הסרת התפרים, כריתת הרקמות שהחלימו בקצותיהן ותפירה מחדש של הלשון.

סיבוכים
-------

תהליך של פיצול לשון עלול ליצור התנפחות, דימום עד כדי שטפי דם זיהום וכן פציעה לעצבים או העורקים שעל הלשון.

### השפעה על תפקודי הלשון

לשון מפוצלת עלולה למנוע את היכולת לשריקה עם אצבעות בפה וניפוח בלוני מסטיק. הפרעה משמעותיות יותר היא הפרעה בביטוי העיצורים מחוככים. רקמה צלקתית הנשארת על הלשון עלולה להשפיע על הדיבור.
אחרי החלמה מלאה של הלשון, ניתן בעזרת השרירים לשלוט אחרי אימון בכל חצי של הלשון בנפרד אם החתך עמוק מספיק. שני החצאים יכולים להתרומם או לרדת אף בשני כיוונים הפוכים.

סיבות לביצוע
------------

מצדדים בשינויי גוף כגון פיצול לשון, עשויים לחוש כי שינויי הגוף מובילים לתחושת כח והעצמה. מסייעת בתחושת אחווה זוגית או קבוצתית ואף מסייעת בריפוי רגשי של טראומות עבר. סיבה נוספת לביצוע ההליך הוא אהבת המראה של לשון מפוצלת, הנאה מהחידוש שבדבר או יצירת הלם. בקרב מבצעי התהליך קיימת גם התחושה שזה מעלה את הריגוש או התחושה המוגברת בעת התנשקות.
אתגור עצמי, טקסי מעבר, היקשרות לגופך או שליטה בו, בחינה של גבולות הגוף הן סיבות נוספות שניתנו לשם ביצוע התהליך. כמו כל שינויי גופני אחר, גם פיצול לשון יכול לשמש בהתקשרות עם מבצעי ההליך או להדוף כאלה אשר עושים שיפוט מהיר ולא רצוי אשר מבוסס על מראה.

חוקיות הביצוע
-------------

חוקיות הביצוע היא תלויית חוקי המקום ואין התייחסות גורפת להליך.

#### ארצות הברית

מספר ענפים של צבא ארצות הברית אוסרים באופן גורף שינויי גוף אשר עשויים להפחית את המראה המצופה מאיש צבא מקצועי. במסגרת איסורים אלה נכללים גם פיצולי לשון.
ב-2003 אילינוי נהפכה למדינה הראשונה בארצות הברית אשר הסדירה את התהליך כשהעבירה חוק אשר קבע כי אסור לבצע את ההליך על בן אדם אחר אלא אם המבצע רשאי על פי החוק לבצע הליכים רפואיים. החוק לא מונע לבצע את התהליך בצורה עצמית.
בהמשך, ניו יורק, דלאוור וטקסס קבעו חוקים אשר אסרו על הביצוע, אסרו את הביצוע על קטינים ללא הסכמת מבוגרים או שקבעו כי התהליך יכול להיות מבוצע על ידי רופאים או רופאי שיניים בלבד.

#### אוסטרליה

ב-2009 מדינת ויקטוריה באוסטרליה אסרה ביצוע ההליך בקטינים.

#### בריטניה

ב-2017 ברנדן מקרטי הורשה בביצוע של מספר שינויי גוף כולל פיצול לשון. הוא הודה ב-2019 באשמה של גרימת נזק גופני חמור בכוונה 
מקרים שאומנים של שינויי גוף ביצעו אלחוש לשם פיצול לשון תועדו באנגליה.

במרץ 2018 קבע בית המשפט לערעורים שפיצול לשון אינו חוקי באנגליה או בווילס כאשר ההליך מבוצע על ידי מבצעי שינויי גוף לצורכים קוסמטים.

מקרים מפורסמים
--------------

דאסטין אלור, פירסרית מארצות הברית, פיצלה את לשונה ב-1996. לא קיימים תיעודים לביצוע ההליך לפני. את ההליך היא בצעה על ידי חוט. שנה מאוחר יותר הופיעה עם הלשון המפוצלת על הכריכה של Body Play Magazine מגזין אודות שינויי גוף וקעקועים. מקרה מפורסם נוסף מאותה התקופה של פיצול לשון הוא של Erik Sprague, איש הלטאה. ההליך בוצע ב-18 ביולי 1997 על ידי מנתח הפה ד"ר Lawrence Busino. הפיצול בוצע על ידי לייזר ארגון בפעם הראשונה.

קישורים חיצוניים
----------------

ויקישיתוף מדיה וקבצים בנושא **פיצול לשון** בוויקישיתוף

הערות שוליים
------------

1. ↑  Fleming, P. Flood, T. Bifid tongue — a complication of tongue piercing. Br Dent J 198, 265–266 (2005).
2. ↑  James, A. W. Culver, K. Hall, B. & Golabi, M. (2007). Bifid tongue: A rare feature associated with infants of diabetic mother syndrome. American Journal of Medical Genetics, Part A, 143(17), 2035–2039.
3. ↑  Poretti, Andrea; Vitiello, Giuseppina; Hennekam, Raoul CM; Arrigoni, Filippo; Bertini, Enrico; Borgatti, Renato; Brancati, Francesco; D'Arrigo, Stefano; Faravelli, Francesca (2012-01-11). "Delineation and Diagnostic Criteria of Oral-Facial-Digital Syndrome Type VI". Orphanet Journal of Rare Diseases. 7: 4. doi:10.1186/1750-1172-7-4. ISSN 1750-1172. PMC 3313869. PMID 22236771.
4. ↑  Siddiqua, A. Abubaker, P. Saraswati, F. and Thakur, N. 2015. Bifid tongue: Differential diagnosis and a case report. Journal of Oral and Maxillofacial Surgery, Medicine, and Pathology, 27(5), pp.686–689.
5. ↑  "This is everything you need to know about tongue splitting". *The Independent*. 3 באוגוסט 2018. `{{cite web}}`:  (עזרה)
6. ↑  "Tongue Splitting". Ishiboo.com. נבדק ב-2015-03-08.
7. ↑  "Tongue Splitting". Ishiboo.com. נבדק ב-2015-03-08.
8. ↑  Tim Jewell, Everything You Want to Know About Tongue Splitting, healthline, ‏28 ביוני 2019 (באנגלית)
9. ↑  Fleming, P. Flood, T. Bifid tongue — a complication of tongue piercing. Br Dent J 198, 265–266 (2005).
10. ↑  "Archived copy". אורכב מהמקור ב-18 באפריל 2005. נבדק ב-12 בינואר 2010. `{{cite web}}`:  (עזרה);  (עזרה)תחזוקה - ציטוט: unfit URL (link)
11. ↑   (אורכב 03.06.2009 בארכיון Wayback Machine)
12. ↑  "SAEM Clinical Image Series: The Hemorrhaging Bifurcated Tongue". 21 בדצמבר 2020. `{{cite web}}`:  (עזרה)
13. ↑  Bressmann T. (2004). Self-inflicted cosmetic tongue split: a case report. Journal (Canadian Dental Association), 70(3), 156–157.
14. ↑  Aga, F. Harris, R. Cosmetic tongue split. Br Dent J 214, 275 (2013).
15. ↑  What You CAN'T Do With A Split Tongue, YouTube, ‏Apr 12, 2018
16. ↑  Budd, Alyson; Schellenberg, Murray; Gick, Bryan (2017). "Effects of cosmetic tongue bifurcation on English fricative production". *Clinical Linguistics & Phonetics*. Taylor and Francis Online. **31** (4): 283–292. doi:10.1080/02699206.2016.1255782. PMID 27858466. S2CID 29669546.`{{cite journal}}`: תחזוקה - ציטוט: url-status (link)
17. 1 2  "Speaking With Forked Tongue Turns Trendy". *Los Angeles Times*. 18 במאי 2003. `{{cite web}}`:  (עזרה)
18. ↑   Carolyn D. Keagy (2020) A Qualitative Examination of Post-Traumatic Growth in Multiply Body Modified Adults, Deviant Behavior, 41:5, 562–573, DOI: 10.1080/01639625.2019.1574479
19. ↑  "Tongue Splitting More Than Budding Controversy on". Ethicsdaily.com. 2003-05-29. אורכב מ-המקור ב-2015-03-08. נבדק ב-2015-03-08.
20. ↑  "Military Law Review" (PDF). Loc.gov. נבדק ב-2015-03-08.
21. ↑  "720 ILCS 5/12-10.2". אורכב מ-המקור ב-2015-04-02. נבדק ב-2015-04-01.
22. ↑  "Lawcrawler – FindLaw". Lawcrawler.findlaw.com. נבדק ב-2015-03-08.
23. ↑   (אורכב 27.11.2010 בארכיון Wayback Machine)
24. ↑  "Tattooist Dr Evil admits GBH for splitting tongue and cutting off ear and nipple". *Metro* (באנגלית). 2019-02-12. נבדק ב-2019-02-16.
25. 1 2  "Tongue splitting: Surgeons warn of serious health risks". *BBC News*. 3 באוגוסט 2018. `{{cite news}}`:  (עזרה)
26. ↑  "Body Play Issue Number 16". Bodyplay.com. נבדק ב-2015-03-08.
27. ↑  (הקישור אינו פעיל)